Mulți am trecut și trecem pe lângă ea, dar câți își mai aduc aminte de cea mai controversată clădire din București. Citește mai departe și află ce secret ascunde aceast clădire.
Undeva în centrul Capitalei, foarte aproape de actualul sediu al Ministerului de Interne, se află și astăzi cea mai controversată clădire din București.
Azi sediul Uniunii Arhitecților din București, clădirea avea să fie construită în secolul al XIX-lea, de celebrul arhitect J. Hndertz, deși construcția îi este atribuită unui membru de partid al acelor vremuri, Grigore Păucescu, în stilul deja consacrat al renașterii franceze.
Astăzi un obiectiv turistic, regăsit în portofoliul Administrației Monumentelor și Patrimoniului Turistic, alături de fosta clădire a CC al PCR, are o istorie aparte.
Până la declanșarea Primului Război Mondial, în această clădire avea să activeze Ambasada Imperiului Austro-Ungariei, această utilitate fiind certificată și de celebrul istoric Bălăceanu Stolnici:
"Casa a fost construită de Grigore Păucescu, membru de partid, la sfârşitul secolului XIX, apoi a deservit ca sediu ambasadei Austro-Ungare, înainte de primul război mondial", povesteşte istoricul Bălăceanu Stolnici.
Clădirea, situată la intersecţia dintre străzile Boteanu şi Demetru Dobrescu, este astăzi un simbol dramatic al perioadei de tristă amintire a comuniștilor, având în vedere că aici avea să activeze ani buni una din cele mai temute direcții ale Securității lui Ceaușescu, Direcţia a V-a, despre care avea să povestească, după fuga sa, și generalul Ion Mihai Pacepa.
În aceeași perioadă, tot până în Decembrie 1989, aici avea să activeze și redacția unei celebre publicații din acea vreme, "Magazinul Istoric". Dar, după momentele dramatice din zilele Revoluției, când participanții la evenimentele de atunci dădeau foc clădirii, pentru o perioadă destul de lungă rămânea în ruine, ca o amintire a acelor vremuri.
Odată cu decizia de restaurate, vechea clădire avea să fie îmbinată cu o arhitectură modernă, din sticlă, devenind sediul Uniunii Arhitecților din București (UAB), dar și birouri unde membri ai Academiei Române își desfășurau activitatea.
Deși mulți dintre noi am trecut pe lângă această clădire, puțin sunt aceia care îi știu secretele ascunse între ziduri. Mulți spun că aici aveau loc interminabilele interogatorii făcute de Securitatea lui Ceaușescu, și locul unde, posibil, ca mulți să-și fi găsit chiar sfârșitul în acea perioadă.
Cu noua arhitectură, îmbinată cu vechea casă din piatră, atrage și azi privirile turiștilor, dar rămâne, mai ales pentru cei care știu istoria casei, un loc de tristă amintire a unor timpuri deja apuse.